[{"text_idx": "#000000", "text": "Inter la 12a kaj la 20a de julio gastigis la eks-UK urbo Nitro en Slovakio 164 homojn el 30 landoj, por ke ili partoprenu jam la 13an Someran Esperanto-Studadon. Intertempe SES ig\u0302is la plej granda somera lernejo de Esperanto, kien povas veni plenaj komencantoj kaj jam tre lertaj movadanoj \u2013 c\u0302iu trovos por si tau\u0306gan klasc\u0302ambron. Instruas en SES c\u0302iam tre sperta internacia teamo de instruistoj \u2013 same estis ankau\u0306 c\u0302i-foje. C\u0302i-jare okazis sep kursoj, inkluzive de tiu pri la Esperanto-literaturo kaj kulturo."}, {"text_idx": "#000001", "text": "La programo, kiel jam kutime estis bunta kaj samtempe interesa. Krom la antau\u0306tagmeza intensa studado (de 9h00 g\u0302is 13h00) posttagmeze okazis prelegoj, metiejoj, ekskursoj, sportumado, paroligaj rondoj, libroservo... La vespera programo c\u0302efe konsistis el koncertoj, internacia kuirarta festivalo, internacia vespero. Ne povis manki vingustumado (dum la nacia vespero) kune kun la prifesto de la plej vivosperta partoprenantino Maria Dolors el Katalunio, kiu festis en bona sano kun ceteraj samideanoj sian 90-jarig\u0302on! La nokta programo konsistis c\u0302efe el gufujo, drinkejo, diskejo au\u0306 karaokeo."}, {"text_idx": "#000003", "text": "Krome c\u0302i-jare estis unuafoje testita nova \u201csubevento\u201d, kiu okazis kadre de SES, tamen havis sian apartan programon: SEP estis la Somera Esperanto-Programado \u2013 arang\u0302o por programistoj kaj aliaj komputile lertaj esperantistoj, kiuj antau\u0306tagmeze okupig\u0302is pri realigo de novaj utilaj projektoj por nia movado. Pli detalan priskribon vidu en la aparta artikolo."}, {"text_idx": "#000004", "text": "Kial indas veni al SES?"}, {"text_idx": "#000007", "text": "Kiam okazos venonta SES? La 18-26an de julio 2020. Kaj kie okazos SES 2020? Verdire, tio ankorau\u0306 ne klaras \u2013 sed eble c\u0302i-foje ni provos \u201ctranspas\u0302i\u201d la limojn de Slovakio, ironte al C\u0302eh\u0302io! Tio tamen ne estas ankorau\u0306 konfirmita, do atendu sciigon en iu el la venontaj numeroj de La Ondo."}]